เรื่องร้องเรียน (ความปลอดภัย,ถนน,สอบถาม) วันที่ 2023-06-18 03:03:14 — แขวงตลาดน้อย เขตสัมพันธวงศ์ กรุงเทพมหานคร
สวัสดีครับ ขออนุญาตเรียนสอบถาม ทางสำนักเขตสัมพันธวงศ์ และผู้ดูแลรับผิดชอบทุกท่าน

กรณีมีการนำชิ้นส่วนอะไหล่เก่า และอุปกรณ์ต่าง ๆ มาวางไว้ บริเวณวงเวียนหน้าสำนักงานเขต (ไม่รับรวมงานศิลปะ มังกรที่ทำจากช้อนที่มีมาแต่เดิม) ทางผู้ที่นำอะไหล่และอุปกรณ์ต่าง ๆ มาวางไว้ที่วงเวียนนี้ ได้มีการขออนุญาตทางสำนักงานเขตสัมพันธวงศ์หรือไม่ครับ 

เนื่องจากสังเกตเห็นว่า เป็นการนำชิ้นส่วนอะไหล่เก่า และอุปกรณ์ต่าง ๆ มาวางเรียงไว้ โดยไม่มีการเชื่อมยึดให้แข็งแรง หากเกิดลมแรง ฝนตก หรือมีชิ้นส่วนร่วงหล่นลงมาบนพื้นผิวจราจร อาจจะทำให้เกิดอุบัติเหตุ ทรัพย์สินเสียหาย เป็นอันตรายแก่ผู้ใช้รถใช้ถนน ในบริเวณดังกล่าวได้ 

ด้วยหากในอนาคตเกิดอุบัติเหตุ ความเสียหายขึ้นมาแล้วนั้น จำเป็นต้องมีผู้รับผิดชอบในกรณีนี้ต่อไป จึงเห็นควรต้องสอบถามมายังสำนักงานเขตสัมพันธวงศ์ เพื่อดำเนินการตรวจสอบ ชี้แจง แก้ไข ให้เป็นระเบียบเรียบร้อยต่อไปอีกครั้ง 

ด้วยความเคารพ 

ขอบพระคุณมากครับ